
Ministru kabineta rīkojums Nr. 440
Rīgā 2026. gada 27. jūlijā (prot. Nr. 39 22. §)
Par valstij piederošā nekustamā īpašuma Laktas ielā 28, Rīgā, un nekustamā īpašuma Laktas ielā 48, Rīgā, daļas nodošanu Rīgas valstspilsētas pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Satiksmes ministrijai nodot bez atlīdzības Rīgas valstspilsētas pašvaldības īpašumā šādus valstij piederošos nekustamos īpašumus, lai saskaņā ar Pašvaldību likuma 4. panta pirmo daļu tos izmantotu pašvaldības autonomo funkciju īstenošanai:
· 1.1. nekustamo īpašumu (nekustamā īpašuma kadastra Nr. 0100 018 0022) – zemes vienību (zemes vienības kadastra apzīmējums 0100 018 0022) 0,1593 ha platībā – Laktas ielā 28, Rīgā;
· 1.2. nekustamā īpašuma (nekustamā īpašuma kadastra Nr. 0100 018 0023) sastāvā esošās zemes vienības (zemes vienības kadastra apzīmējums 0100 018 0023) daļu 0,0746 ha platībā (pēc kadastrālās uzmērīšanas platība var tikt precizēta) Laktas ielā 48, Rīgā.
· 2. Rīgas valstspilsētas pašvaldībai šā rīkojuma 1. punktā minētos nekustamos īpašumus bez atlīdzības nodot valstij, ja tie vairs netiek izmantoti šā rīkojuma 1. punktā minēto funkciju īstenošanai.
· 3. Rīgas valstspilsētas pašvaldībai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:
· 3.1. norādīt, ka īpašuma tiesības nostiprinātas uz laiku, kamēr Rīgas valstspilsētas pašvaldība nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu.

